Վերոնշյալ հայտարարությանը հետեւեցին ՀՀ իշխանությունների, մասնավորապես՝ Հերմինե Նաղդալյանի ճամարտակությունները, թե իբր ԵԽԽՎ պատվիրակության դեկտեմբերի 7-ի հայտարարությունը մամուլի համար էր, դա դեռ կվերանայվի, հայտարարություն անողներն ամբողջական տեղեկատվության չեն տիրապետում, հայաստանցի պատգամավորները նրանց գրավոր առարկություններ, բացատրություններ կներկայացնեն, չգիտես էլ ինչ… Ընդսմին, Նաղդալյանն ու մնացյալներն իրոք գործի էին լծվել, ինչ-որ թղթեր էին ուղարկել Ստրասբուրգ, նույնիսկ Արմեն Ռուստամյանին անձամբ էին գործուղել (հեղինակազրկված ՀՀԿ-ին եւ իրադրությունը փրկելու առաքելությամբ):